b'\n_START_ARTICLE_\nBernard Cornwell\n_START_SECTION_\n\xc5\xbdivljenje\n_START_PARAGRAPH_\nRodil se je leta 1944 v Londonu. Oba njegova star\xc5\xa1a sta bila med 2. svetovno vojno pripadnika britanskih obrambnih sil. Ker sta oba njegova star\xc5\xa1a umrla, ga je posvojila strogo protestantska dru\xc5\xbeina, ki je zavra\xc4\x8dala celo medicino. Po diplomi na Univerzi v Londonu se je zaposlil kot u\xc4\x8ditelj. Med \xc5\xa1tudijem se je trikrat posku\xc5\xa1al prijaviti v britansko vojsko, a so ga vsaki\xc4\x8d zavrnili zaradi kratkovidnosti. _NEWLINE_Nato se je zaposlil na BBC-ju, kjer je dobil slu\xc5\xbebo na stikih z javnostjo na Severno-irskem uradu. Leta 1980 se je dal premestiti v ZDA, kjer je spoznal svojo bodo\xc4\x8do \xc5\xbeeno. V ZDA ni dobil delovne vize, zato je za\xc4\x8del pisati romane, ker mu za to ni bilo potrebno pridobiti delovnega dovoljenja.'